**Ενδεικτική περίληψη**

Ο «προσεκτικός ομιλητής» της γλώσσας επιδιώκει, γενικότερα, να αναβαθμίζει τον προσωπικό του λόγο και διαμορφώνει διαρκώς το ύφος του μέσα από ακούσματα και αναγνώσεις ποικίλων κειμένων. Ένας τέτοιος ομιλητής έχει επίγνωση της ανεπάρκειάς του σε όλα τα γλωσσικά επίπεδα, ειδικά της πολυδιάστατης ελληνικής γλώσσας. Η επίγνωση, ωστόσο, αυτή, του επιβάλλει, κατ’ επέκταση, την αναγκαιότητα να καλλιεργεί συνεχώς τη διάνοιά του ώστε να είναι σε θέση να αποτυπώνει τις σκέψεις του με λόγο άρτιο, δυναμικό, αποτελεσματικό.